Μικάο Ουσούι

Ο **Μικάο Ουσούι** () (15 Αυγούστου 1865 - 9 Μαρτίου 1926) ήταν Ιάπωνας βουδιστής, ιδρυτής του Usui Reiki Ryoho, γνωστού ως Ρέικι σύστημα και της κοινότητος Usui Reiki Ryoho Gakkai. Ο Ουσούι ονόμαστε το σύστημά του, το οποίο χρησιμοποιεί την ενέργεια του σύμπαντος, Usui Reiki Ryoho και την ενέργεια αυτή, Ρέικι. Το Usui Reiki Ryoho βελτιώνει το σώμα και το πνεύμα.

## Βιογραφία
Γεννήθηκε στις 15 Αυγούστου 1865  στο χωριό Γιάγκο της επαρχίας Γιαμγκάτα, του νομού Γκίφου στη νότια Ιαπωνία. Παντρεύτηκε τη Σαντάκο Σουζούκι, με την οποία απέκτησε έναν γιό και μια κόρη . Εργαζόταν στο παντοπωλείο που του άφησε ο πατέρας του.

Ο Μικάο όμως, δεν ενδιαφερόταν τόσο για τα γήινα αγαθά, όσο για τα πνευματικά. Μελετούσε οτιδήποτε σχετικό με τη μαγεία, τη μεταφυσική, τη χρήση της ενέργειας, γι’ αυτό και στράφηκε στη μελέτη της βουδιστικής παράδοσης. Ταξίδεψε στην Κίνα και σε πολλές χώρες της δύσης προκειμένου να έλθει σε επαφή και με άλλες μεταφυσικές παραδόσεις, όπως γράφει και η επιτύμβια στήλη του. Επέστρεψε στην Ιαπωνία συνεχίζοντας την αναζήτησή του. Συνήθιζε να διαλογίζεται στο όρος Κουράμα (Kurama-yama) τακτικότατα. Είτε θα διάβαζε, είτε θα διαλογιζόταν. Στη συνέχεια, η επιχείρησή του δημιούργησε χρέη, όπως γράφει και ο Arjava, με αποτέλεσμα να χρεοκοπήσει. Η χρεωκοπία δεν επηρέασε τον Usui, ο οποίος συνέχισε την πνευματική αναζήτηση του σενσέι (*sensei=*δάσκαλος).

## Η ιστορία του Ρέικι
Ο αναζητητής Μικάο Ουσούι αρεσκόταν τον ελεύθερό του χρόνο να μελετά τις μεταφυσικές παραδόσεις. Αυτή την ενασχόληση την κατέστησε κύρια ασχολία του, με αποτέλεσμα να αφιερωθεί στην αναζήτηση μεθόδων χρήσης της ενέργειας ώστε να χρησιμοποιηθεί θεραπευτικά και να έχει άμεσα αποτελέσματα . Για να εκπαιδεύσει το νου του στη συγκέντρωση και στο συντονισμό με τον αόρατο κόσμο, συνήθιζε να διακόπτει τις δραστηριότητές του τα απογεύματα και να ανεβαίνει στο όρος Κουράμα ώστε να διαλογίζεται δίπλα στα πελώρια δέντρα, τα κρύα νερά, την ησυχία και την ενέργεια της φύσης. Αποφάσισε για 21 ημέρες  να προσφύγει σε νηστεία με διαλογισμό.

Μια ημέρα στο όρος ένιωσε πως γέμισε με μια ενέργεια, την οποία ονόμασε **Ρέικι** και είδε τρία σύμβολα στον αέρα, τα οποία αποτελούν τα μυστικά σύμβολα του συστήματος Ρέικι. Αρχικά έδωσε ενέργεια στον εαυτό του και είδε αποτελέσματα. Έπειτα προσέγγισε τους φτωχούς. Αφού κατοχύρωσε την αποτελεσματικότητα της ενέργειας που είχε ξεκλειδώσει, το 1921 άνοιξε κλινική θεραπείας tenohira στο Χαρατζούκου του Αογιάμα, στο Τόκιο , ενώ γιος του, Φούτζι, ανέλαβε τη διεύθυνση του παντοπωλείου. Το 1922, ιδρύει το Usui Reiki Ryoho Gakkai (δηλ. κοινότητα του Ουσούι της θεραπευτικής ενέργειας Ρέικι) στην Αογιάμα του Τόκιο.

Το 1923, ο σεισμός Κάντο στην Ιαπωνία γκρεμίζει κτίρια, αφήνοντας πίσω του πολλούς νεκρούς και τραυματίες. Ο Usui φιλοξενούσε πολλούς ασθενείς στην κλινική του, στην οποία είχε αναγνωρίσει το βαθμό του θεραπευτή και σε άλλους. Όπως αναφέρεται στην πλάκα του τάφου του, θεράπευσε χιλιάδες ανθρώπους. Το 1925 άνοιξε τη δεύτερη κλινική στο Ναγκάνο. Η φήμη του απλώθηκε γρήγορα σε όλη την Ιαπωνία.

Στις 9 Μαρτίου 1926, στα 62 του χρόνια, πεθαίνει από εγκεφαλικό.

Οι μαθητές του συνεχίζουν το έργο του δασκάλου τους. Η πρώτη κλινική (Usui Reiki Ryoho Gakkai) λειτουργεί ακόμη και σήμερα με τους Ιάπωνες δασκάλους να διατηρούν αλώβητη και αυθεντική τη διδασκαλία του Usui. Οι δάσκαλοι αυτοί, δεν επιθυμούν καμμιά ανάμειξη με τους δυτικούς, δεν διατηρούν επικοινωνία με τους μη Ιάπωνες και τους Ιάπωνες ασκούμενους στο δυτικό σύστημα Ρέικι. Ο λόγος παραμένει άγνωστος, πιθανόν λόγω της αλλοίωσης που έχουν επιφέρει οι δυτικοί στo σύστημα.

Κάποιοι μαθητές του Usui (δύο στον αριθμό) έχουν μιλήσει στον Frank Arjava  Petter. Από εκείνους γνωρίζουμε το ότι ο Usui είχε μια επιχείρηση που πτώχευσε. Από εκείνους γνωρίζουμε για την πλάκα του Mikao Usui, για το εγχειρίδιο, για την ιστορία, για τις κλινικές. Εκείνοι μας έχουν δώσει τη φωτογραφία του Usui που όλοι ξέρουμε. Όλη η έρευνα έχει γίνει από τον Αργιάβα. Οι ενασκούμενοι στα ιαπωνικά στυλ Ρέικι δεν διδάχθηκαν τις δυτικές "ιστορίες" (δηλαδή διάφορα φανταστικά ιστορικά γεγονότα που μετέδιδαν οι δάσκαλοι του δυτικού συστήματος Ρέικι), μια και οι Ιάπωνες δάσκαλοι που ηγούνται των στυλ ανέφεραν τα γεγονότα ως είχαν.

Οι δύο μαθητές και δάσκαλοι του αρχικού συστήματος Usui Reiki Ryoho - τους οποίους ανακάλυψε το Αργιάβα - είναι ο **Όισι** και ο **Ογκάουα**. Η μητέρα του Όισι ήταν θεραπεύτρια δευτέρου βαθμού, η οποία είχε χρησιμοποιήσει το σύστημα για να θεραπεύσει το γιο της και αδερφό του Όισι, από την πολιομυελίτιδα, η οποία μάστιζε στην Ιαπωνία. Αφού θεραπεύθηκε το παιδί, εφάρμοσε το Ρέικι σύστημα σε όλη της τη γειτονιά. Ο Ογκάουα πωλούσε ποδιές στα σχολεία της χώρας και όταν κάποιο παιδί ήταν άρρωστο, εκείνος του έκανε Reiki session. Σε ένα σχολείο εντόπισε τον Όισι, στον οποίο μίλησε για το Ρέικι σύστημα.

Ο Fumio Ogawa (1906-1998 ) αργότερα άνοιξε μια κλινική στη Σιζουόκα (όπου ζούσε), στην οποία και δίδασκε το Ρέικι σύστημα ως μαθητής του Usui ο ίδιος, αλλά και θεράπευε ασθενείς. Όταν πλησίαζε προς το τέλος της ζωής του, ζήτησε από τον Όισι να αναλάβει την κλινική, ως ο καλύτερος θεραπευτής του. Οι άνδρες αυτοί μίλησαν στον Arjava Petter για το σύστημα Ρέικι κι εκείνος έγραψε και εξέδωσε το εγχειρίδιο του Μικάο Ουσούι στα αγγλικά, διαλευκάνοντας έτσι την ιστορία του συστήματος και κάποιες πρακτικές όψεις του.

Ο Usui πέθανε αφήνοντας στην ανθρωπότητα μια μεγάλη κληρονομιά, το Ρέικι σύστημα. Ο αρχιπλοίαρχος του Αυτοκρατορικού Ναυτικού της Ιαπωνίας, Chijiro Hayashi (1897-1940) διδάσκοντας μεταξύ άλλων 12 δασκάλων, την Hawayo Takata το 1938, (1900-1980) περνά το Ρέικι σύστημα εκτός Ιαπωνίας, στη Δύση. Η Τακάτα άφησε 22 δασκάλους/ες, οι οποίοι εξάπλωσαν ένα νέο στυλ, που εξελίχθηκε σε δυτικό Ρέικι σύστημα. Αυτό, καθιερώθηκε να καλείται στη Δύση, ως Ρέικι. Στην Ιαπωνία διατηρήθηκε η κοινότητα του Usui και μικρές κοινότητες άλλων δασκάλων. Αυτοί διατήρησαν το Ρέικι σύστημα όπως το έλαβαν από τους δασκάλους τους κι έμεινε γνωστό ως ιαπωνικό Ρέικι σύστημα. Από τις παραπάνω εκδοχές, μόνο τρεις (Κόμυο Ρέικι, Γκεντάι Ρέικι, Τζίκιντεν Ρέικι) διδάσκονται σε μη Ιάπωνες, ενώ το δυτικό Ρέικι διδάσκεται ευρέως σε όλους. Η εκδοχή που βρίσκεται κοντά στη διδασκαλία του Ουσούι είναι αυτή που διδάσκουν οι Stienes και την οποία αποκαλούν Usui Reiki Ryoho, μια κι έχουν θέσει σκοπό της ζωής τους την προσέγγιση της διδασκαλίας του Ουσούι sensei. Οι 300 γέροντες που αποτελούν την κοινότητα του Usui (Usui Reiki Ryoho Gakkai) είναι οι μόνοι που έχουν και διατηρούν αυθεντική τη διδασκαλία του, την οποία δεν μοιράζονται.

## Παραπομπές


## Βιβλιογραφία
* *Εγχειρίδιο της Komyo Reiki Kai*, Hyakuten Inamoto sensei
* *The Reiki Sourcebook*, Brownen and Frans Stiene, Ο Books, 2003
* *Η Φωτιά του Ρέικι*, Frank Arjava Petter, Διόπτρα, 2001
* *Ρέικι η Κληρονομιά του Dr. Usui*,Frank Arjava Petter, Διόπτρα, 2001
* *Your Reiki Treatment*, Brownen and Frans Stiene, John Hunt Publishing, 2007
* *The Japanese Art of Reiki*,  Brownen and Frans Stiene, John Hunt Publishing, 2005

Κατηγορία:Βουδιστές